EkBass/fiwiki-20250220-pages-articles huggingface dataset:
Jaroslava Mahutših’

Jaroslava Oleksijivna Mahutših’ (, s. 19. syyskuuta 2001) on ukrainalainen korkeushyppääjä. Hän on olympiavoittaja, sisä- ja ulkoratojen maailman- ja Euroopan-mestari sekä maailmanennätyksen haltija. Hän aloitti korkeushypyn 13-vuotiaana. Mahutših’ voitti kultaa Euroopan nuorten olympiafestivaaleilla 2017 tuloksella 189. Nairobin alle 18-vuotiaiden MM-kilpailuissa 2017 Mahutših’ voitti kultaa tuloksella 192 cm. Győrin alle 18-vuotiaiden EM- kilpailuissa 2018 hän saavutti kultaa ylittämällä 194 cm. Buenos Airesin nuorten kesäolympialaisissa 2018 Mahutših’ voitti molemmat korkeushyppykilpailut saavuttaen kultaa. Ensimmäisessä kilpailussa hän hyppäsi 192 cm ja toisessa kilpailussa 195 cm. Mahutših’ hyppäsi sisäratojen kaikkien aikojen parhaan alle 18-vuotiaiden tuloksen 196 Minskissä joulukuussa 2018. Hän hyppäsi alle 20-vuotiaiden sisäratojen maailmanennätyksen 199 Hustopečessa tammikuussa 2019. Boråsin alle 20-vuotiaiden EM-kilpailuissa 2019 Mahutših’ voitti kultaa tuloksella 192 cm. Dohan MM-kilpailuissa 2019 Mahutših’ saavutti hopeamitalin hypättyään 204 cm, mikä oli uusi alle 20-vuotiaiden maailmanennätys. Hänestä tuli nuorin kenttälajien MM-mitalisti koskaan. Mahutših’ hyppäsi sisäratojen alle 20-vuotiaiden maailmanennätyksen 202 Karlsruhessa tammikuussa 2020. Hän teki Ukrainan ennätyksen 206 cm Banská Bystricassa helmikuussa 2021. Hän voitti sisäratojen Euroopan-mestaruuden Toruńissa 2021 tuloksella 200. Kesällä 2021 hän voitti alle 23-vuotiaiden EM- kultaa tuloksella 200 ja sijoittui kolmanneksi Tokion olympialaisissa tuloksella 200. Belgradin MM-hallikilpailuissa 2022 hän voitti kultaa tuloksella 202. Eugenen MM-kilpailuissa 2022 Mahutših’ saavutti hopeaa tuloksella 202 cm. Hän voitti samana kesänä Euroopan-mestaruuden Münchenissä tuloksella 195 cm ja hyppäsi Brysselissä parhaan ulkoratatuloksensa 205. Mahutših’ voitti sisäratojen Euroopan-mestaruuden Istanbulissa 2023 tuloksella 198. Hän voitti saman vuoden Budapestin MM-kilpailuissa maailmanmestaruuden tuloksella 201 cm. Glasgow'n MM-hallikilpailuissa 2024 hän sai hopeaa tuloksella 197. Hän voitti Euroopan-mestaruuden Roomassa 2024 tuloksella 201. Mahutših’ hyppäsi maailmanennätyksen 210 cm Pariisin Timanttiliigan kilpailussa 7. heinäkuuta 2024. Aiempi maailmanennätys oli Stefka Kostadinovan vuonna 1987 Roomassa hyppäämä 209. Hän voitti samana vuonna olympiakultaa Pariisissa tuloksella 200. == Lähteet == == Aiheesta muualla == * *Jaroslava Mahutših’ european-athletics.org-sivustolla Luokka:Ukrainalaiset korkeushyppääjät Luokka:Ukrainalaiset olympiavoittajat Luokka:Vuonna 2001 syntyneet Luokka:Elävät henkilöt
Yleisurheilu kesäolympialaisissa 2020 – miesten 400 m

Miesten 400 metrin juoksussa Tokion kesäolympialaisissa 2020 kilpaillaan 1.–5. elokuuta 2021. 400 metrin juoksu kilpaillaan Uudella kansallisella stadionilla. ==Karsinnat== 400 metrin juoksuun osallistuu 48 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 44,90 sekuntia. Jos 48 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== 1\. kierros kilpaillaan 1. elokuuta. Välierät juostaan 2. elokuuta ja loppukilpailu 5. elokuuta. Palkintojenjakotilaisuus on 6. elokuuta. == Lähteet == Miesten 400 m
Yleisurheilu kesäolympialaisissa 2020 – naisten 400 m

Naisten 400 metrin juoksussa Tokion kesäolympialaisissa 2020 kilpaillaan 3. – 6. elokuuta 2021. 400 metrin juoksu kilpaillaan Uudella kansallisella stadionilla. ==Karsinnat== 400 metrin juoksuun osallistuu 48 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 51,35 sekuntia. Jos 48 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== 1\. kierros kilpaillaan 3. elokuuta. Välierät juostaan 4. elokuuta ja loppukilpailu 6. elokuuta. Palkintojenjakotilaisuus on 6. elokuuta. == Lähteet == Niesten 400 m
Yleisurheilu kesäolympialaisissa 2020 – naisten 100 m aitajuoksu

Naisten 100 metrin aitajuoksussa Tokion kesäolympialaisissa 2020 kilpaillaan 31. heinäkuuta – 2. elokuuta 2021. 100 metrin aitajuoksu kilpaillaan Uudella kansallisella stadionilla. ==Karsinnat== 100 metrin aitajuoksuun osallistuu 40 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 12,84 sekuntia. Jos 40 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsinnat juostaan 31. heinäkuuta. Välierät juostaan 1. elokuuta ja loppukilpailu 2. elokuuta. Palkintojenjakotilaisuus on 2. elokuuta. == Lähteet == Naisten 100 m aitajuoksu 2020
Yleisurheilu kesäolympialaisissa 2020 – miesten 110 m aitajuoksu

Miesten 110 metrin aitajuoksussa Tokion kesäolympialaisissa 2020 kilpaillaan 3.–5. elokuuta 2021. 110 metrin aitajuoksu kilpaillaan Uudella kansallisella stadionilla. ==Karsinnat== 110 metrin aitajuoksuun osallistuu 40 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 13,32 sekuntia. Jos 40 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsinnat juostaan 3. elokuuta. Välierät juostaan 4. elokuuta ja loppukilpailu 5. elokuuta. Palkintojenjakotilaisuus on 6. elokuuta. == Lähteet == Miesten 110 m aitajuoksu
Yleisurheilu kesäolympialaisissa 2020 – miesten 400 m aitajuoksu

Miesten 400 metrin aitajuoksussa Tokion kesäolympialaisissa 2020 kilpaillaan 30. heinäkuuta – 3. elokuuta 2021. 400 metrin aitajuoksu kilpaillaan Uudella kansallisella stadionilla. ==Karsinnat== 110 metrin aitajuoksuun osallistuu 40 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 48,90 sekuntia. Jos 40 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsinnat juostaan 30. heinäkuuta. Välierät juostaan 1. elokuuta ja loppukilpailu 3. elokuuta. Palkintojenjakotilaisuus on 3. elokuuta. == Lähteet == Miesten 400 m aitajuoksu
Äidin kyydissä etelään

Äidin kyydissä etelään on Pirkko Talvio-Jaatisen vuonna 1981 kirjoittama hiumoristinen matkakertomus. Se kertoo hänen muutostaan neljän lapsensa kanssa Portugaliin pakoon Suomen koleita öitä. == Luominen == Pirkko sai idean muuttaa pois suomesta yksinhuoltajana neljän lapsensa kanssa, vaihtoehtoina olivat muun muassa Australia ja Euroopan maita. == Lähteet == Luokka:Lastenkirjat Luokka:Omaelämäkerrat Luokka:Nuortenkirjat
Yleisurheilu kesäolympialaisissa 2020 – naisten 400 m aitajuoksu

Naisten 400 metrin aitajuoksussa Tokion kesäolympialaisissa 2020 kilpaillaan 31. heinäkuuta – 4. elokuuta 2021. 400 metrin aitajuoksu kilpaillaan Uudella kansallisella stadionilla. ==Karsinnat== 110 metrin aitajuoksuun osallistuu 40 urheilijaa. Yhdestä maasta tapahtumaan saa osallistua korkeintaan kolme urheilijaa. Samoin kilpailutapahtumaan saa osallistua vain vuonna 2004 tai sitä ennen syntyneet urheilijat. Olympialaisten karsintaraja on 55,40 sekuntia. Jos 40 urheilijaa huomioiden maarajoitteet ei ole rikkonut karsintarajaa, valitaan muut urheilijat rankingin perusteella. Rankingit julkaistaan 1. heinäkuuta 2021. ===Olympiaturnaukseen osallistuvat urheilijat=== ==Aikataulu== Karsinnat juostaan 31. heinäkuuta. Välierät juostaan 2. elokuuta ja loppukilpailu 4. elokuuta. Palkintojenjakotilaisuus on 4. elokuuta. == Lähteet == Naisten 400 m aitajuoksu
Vernerin matka maailmalle

Vernerin matka maailmalle on Pirkko Talvio-Jaatisen kirjoittama ja Tommi Kinnusen kuvittama ja ideoima lastenkirja Wadivaakkujen suvusta ja myöhään kuoriutuneesta Verneristä, joka jää jälkeen Afrikkaan muutosta myöhäisen syntymänsä takia. == Lähteet == Luokka:Suomalaiset lastenkirjat
Liuskamaltsa

Liuskamaltsa (Atriplex calotheca, syn. Atriplex hastata) on revonhäntäkasvien (Amaranthaceae) heimoon, maltsojen (Atriplex) sukuun kuuluva kasvilaji. Se on yksivuotinen ja usein suurikokoiseksi kasvava maltsalaji. Liuskamaltsa muistuttaa paljolti isomaltsaa (Atriplex prostrata) ja toisinaan liuskamaltsa on luettu isomaltsan alalajiksi, vaikka useimmin näitä kahta pidetään kuitenkin omina lajeinaan. Liuskamaltsan varsi voi kasvaa 80 cm pitkäksi ja se on kasvutavaltaan pysty tai maanmyötäinen. Lehdet sijaitsevat vastakkain, ja ne ovat leveitä sekä hieman möyheitä. Liuskamaltsan kukat ovat pieniä ja liuskamaltsa kukkii heinäkuusta syyskuulle. Liuskamaltsa kasvaa merilevän lannoittamilla merenrannoilla. Suomessa liuskamaltsaa on havaittu viime vuosien aikana muutamilta alueilta Suomenlahden sekä Perämeren rannikolta. == Lähteet == == Aiheesta muualla == * Laji.fi: Liuskamaltsa (Atriplex calotheca) * Integrated Taxonomic Information System (ITIS): Atriplex calotheca * Global Biodiversity Information Facility (GBIF): Atriplex calotheca Luokka:Maltsat
Selemon Barega

Selemon Barega (s. 20. tammikuuta 2000) on etiopialainen kestävyysjuoksija. Vuoden 2016 alle 20-vuotiaiden MM-kilpailuissa Bydgoszczissa hän voitti kultaa 5 000 metrillä. Seuraavana vuonna hän voitti Nairobissa alle 18-vuotiaiden maailmanmestaruuden 3 000 metrillä ja Tlemcenissä alle 20-vuotiaiden Afrikan- mestaruuden 5 000 metrillä. Samana vuonna hän sijoittui Lontoon MM- kilpailuissa 5 000 metrillä viidenneksi. Vuonna 2018 hän sai hopeaa Birminghamin halli-MM-kilpailuiden 3 000 metrillä. Dohan MM-kilpailuissa 2019 hän sai hopeaa 5 000 metrillä ajalla 12.59,70. Tokion olympialaisissa 2020 Barega voitti 10 000 metrin juoksun olympiakultaa ajalla 27.43,22. Hän voitti sisäratojen maailmanmestaruuden 3 000 metrillä Belgradissa 2022 ajalla 7.41,38. Saman vuoden Eugenen MM-kilpailuissa hän oli 10 000 metrillä viides ja 5 000 metrillä kahdestoista. Hän saavutti maastojuoksun MM-kilpailuissa Bathurstissa 2023 hopeaa joukkuekilpailussa ja oli henkilökohtaisessa kilpailussa kahdestoista. Saman vuoden Budapestin MM-kilpailuissa hän saavutti 10 000 metrillä pronssia ajalla 27.52,72. Hän saavutti Glasgow'n MM- hallikilpailuissa 2024 pronssia 3 000 metrillä ajalla 7.43,64. == Henkilökohtaiset ennätykset == ;Ulkoradat Laji Aika Paikka Päivä 1 500 m 3.32,97 Doha 25. syyskuuta 2020 3 000 m 7.26,28 Eugene 17. syyskuuta 2023 5 000 m 12.43,02 Bryssel 21. elokuuta 2019 10 000 m 26.34,93 Nerja 14. kesäkuuta 2024 Puolimaraton 57.50 Valencia 22. lokakuuta 2023 ;Sisäradat Laji Aika Paikka Päivä 1 500 m 3.32,97 Toruń 17. helmikuuta 2021 3 000 m 7.25,82 Toruń 6. helmikuuta 2024 ==Lähteet== * ===Viitteet=== Luokka:Etiopialaiset kestävyysjuoksijat Luokka:Etiopialaiset olympiavoittajat Luokka:Vuonna 2000 syntyneet Luokka:Elävät henkilöt
Yleisurheilun maailmanmestaruuskilpailut 2019 – miesten 110 m aj

Miesten 110 metrin aitajuoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 30. syyskuuta – 2. lokakuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 30\. syyskuuta 20.05 Alkuerät 2\. lokakuuta 20.05 Välierät 2\. lokakuuta 22.55 Loppukilpailu ==Tulokset== ===Alkuerät=== Erien neljä parasta (Q) ja seuraavat neljä nopeinta (q) etenivät välieriin. Sija Erä Rata Nimi Maa Aika Huom. 1 5 9 Orlando Ortega 13,15 Q 2 1 9 Omar McLeod 13,17 Q 3 4 8 Grant Holloway 13,22 Q 4 2 6 Sergei Šubenkov 13,27 Q 5 4 7 Shunya Takayama 13,32 Q 6 1 3 Milan Trajkovic 13,37 Q, 7 2 8 Xie Wenjun 13,38 Q 8 2 5 Jason Joseph 13,39 Q, 9 1 6 Antonio Alkana 13,41 Q 10 4 4 Konstadinos Douvalidis 13,43 Q, 11 4 6 Yaqoub Al-Youha 13,43 Q 12 3 5 Pascal Martinot-Lagarde 13,45 Q 13 1 7 Devon Allen 13,46 Q 14 5 7 Ronald Levy 13,48 Q 15 1 2 Hassane Fofana 13,49 q 16 4 5 Orlando Bennett 13,50 q 17 2 3 Shane Brathwaite 13,51 Q 18 3 9 Andrew Pozzi 13,53 Q 19 4 2 Dimitri Bascou 13,53 q 20 5 6 Chen Kuei-ru 13,57 Q 21 1 5 Nicholas Hough 13,60 q 22 2 4 Valdó Szűcs 13,60 23 1 8 Vitali Parakhonka 13,65 24 5 8 Wilhem Belocian 13,67 Q 25 3 2 Andrew Riley 13,67 Q 26 5 4 Zeng Jianhang 13,68 27 5 5 Lorenzo Perini 13,70 28 2 9 Elmo Lakka 13,73 29 2 7 Taio Kanai 13,74 30 5 2 Louis François Mendy 13,75 31 3 8 Yohan Chaverra 13,76 Q 32 2 2 Eduardo Rodrigues 13,92 33 3 3 Ruan de Vries align=left 14,07 34 5 3 Roger Iribarne 14,37 35 4 9 Anousone Xaysa 14,54 36 4 1 Fadane Hamadi 14,79 3 7 Jeffrey Julmis 3 4 Daniel Roberts align=left 1 4 Gabriel Constantino 4 3 Damian Czykier 3 6 Shunsuke Izumiya ===Välierät=== Erien kaksi parasta (Q) ja seuraavat kaksi nopeinta (q) etenevät loppukilpailuun. Sija Erä Rata Nimi Maa Aika Huom. 1 2 5 Omar McLeod 13,08 Q 2 1 5 Grant Holloway 13,10 Q 3 2 6 Pascal Martinot-Lagarde 13,12 Q, 4 3 4 Orlando Ortega 13,16 Q 5 1 6 Sergei Šubenkov 13,18 Q 6 2 7 Xie Wenjun 13,22 q 7 3 7 Milan Trajkovic 13,29 Q, 8 2 9 Devon Allen 13,36 q 9 3 5 Antonio Alkana 13,47 10 1 2 Dimitri Bascou 13,48 11 2 8 Chen Kuei-ru 13,52 12 2 2 Hassane Fofana 13,52 13 2 4 Jason Joseph 13,53 14 3 9 Konstadinos Douvalidis 13,54 15 1 9 Yaqoub Al-Youha 13,57 16 3 8 Andrew Riley 13,57 17 3 6 Shunya Takayama 13,58 18 1 4 Andrew Pozzi 13,60 19 1 3 Orlando Bennett 13,60 19 3 3 Wilhem Belocian 13,60 21 3 2 Nicholas Hough 13,61 22 2 3 Yohan Chaverra 13,76 23 1 8 Shane Brathwaite 14,29 qJ 1 7 Ronald Levy ===Loppukilpailu=== Loppukilpailu järjestettiin 2. lokakuuta kello 23.00. Sija Rata Nimi Maa Aika Huom. 6 Grant Holloway 13,10 9 Sergei Šubenkov 13,15 7 Pascal Martinot-Lagarde 13,18 5 Orlando Ortega 13,30 Myönnettiin valituksen jälkeen 5 2 Xie Wenjun 13,29 6 1 Shane Brathwaite 13,61 7 3 Devon Allen 13,70 8 8 Milan Trajkovic 13,87 4 Omar McLeod ==Lähteet== Luokka:Yleisurheilun maailmanmestaruuskilpailut 2019
Rocket Punch

Rocket Punch () on eteläkorealainen kuusihenkinen tyttöyhtye, jonka levy- yhtiönä toimii Woollim Entertainment. Yhtye debytoi 7. elokuuta 2019 Pink Punch EP:llä. == Historia == === Ennen uran alkua === Juri Takahashi kuului japanilaiseen tyttöyhtyeeseen AKB48, johon hän liittyi koe-esiintymisten kautta 2011. Hänestä tuli vuonna 2012 maaliskuussa AKB48 Team 4:n jäsen. Takahashi esiintyi ensimmäisen kerran Etelä-Koreassa Mnetin ohjelmassa Produce 48 vuonna 2018. Kim Suyun ja Kim Sohee osallistuivat ohjelmaan Woollim Entertainmentin harjoittelijoina. 19. maaliskuuta 2018 Takahashi allekirjoitti sopimuksen Woollimin kanssa. Takahashi valmistui AKB48 -yhtyeestä kaksi kuukautta tämän jälkeen. 23. heinäkuuta Woollim julkisti virallisesti uuden kuusihenkisen tyttöyhtyeensä Rocket Punch, johoin kuului jäsenet Juri Takahashi, Kim Yeon-hee, Kim Su-yun, Seo Yun-kyoung, Kim So-hee ja Jeong Da- hyun. === Uran alku ja Pink Punch (2019) === Rocket Punch debytoi Pink Punch EP-levyllä 7. elokuuta 2019. Yhtyeen ensimmäisen showcase pidettiin samassa kuussa. === Red Punch ja Blue Punch (2020) === Rocket Punch julkaisi toisen EP-levynsä Red Punch 10. helmikuuta 2020. Yhtye julkaisi kolmannen EP-leyvnsä Blue Punch 4. elokuuta. === Ring Ring ja Japanin debyytti (2021) === Rocket Punch julkaisi ensimmäisen singlealbuminsa Ring Ring 17. toukokuuta 2021.Yhtye julkaisi ensimmäisen japaninkielisen EP-levynsä Bubble Up! 4. elokuuta. === Yellow Punch (2022–) === Rocket Punch julkaisi 28. helmikuuta 2022 neljännen EP:nsä Yellow Punch yhdessä sen singlen ”Chiquita” kanssa. == Jäsenet == Jäsenet: Esiintymisnimi Koko nimi Syntymäpäivä Kansalaisuus Rooli Muuta Juri (, ) Juri Takahashi (, ) 3. lokakuuta 1997 Japani vokalisti Entinen AKB48 -jäsen Yeonhee () Kim Yeon-hee () 6. joulukuuta 2000 Etelä-Korea johtaja, vokalisti, tanssija, vokalisti Suyun () Kim Su-yun () 17. maaliskuuta 2001 päävokalisti, tanssija Yunkyoung () Seo Yun-kyoung () 1. marraskuuta 2001 räppäri, tanssija, vokalisti Sohee () Kim So-hee () 14. elokuuta 2003 räppäri, tanssija, vokalisti Dahyun () Jeong Da-hyun () 29. huhtikuuta 2005 vokalisti == Diskografia == === EP:t === * Pink Punch (2019) * Red Punch (2020) * Blue Punch (2020) * Bubble Up! (2021) (japaniksi) * Yellow Punch (2022) * FLASH (2022) === Singlealbumit === * Ring Ring (2021) == Lähteet == == Aiheesta muualla == * Luokka:Eteläkorealaiset tyttöbändit
Vihtonen

Vihtonen on sukunimi, joka on muun muassa seuraavilla suomalaisilla henkilöillä: *Erkki Vihtonen, televisiotoimittaja, -ohjaaja ja -tuottaja *Matti Vihtonen (1921–1993), kanttori, urkuri ja kuoronjohtaja *Seppo Vihtonen (1938–2019), televisiotoimittaja ja -tuottaja.
Teoderik II (visigoottien kuningas)

Teoderik II oli visigoottien kuningas vuosina 453–466. Hän nousi kuninkaaksi murhattuaan vanhemman veljensä Thorismundin. Teoderik suhtautui veljeään suopeammin Länsi-Roomaan.Kari 2001, s.145 Teoderik hyökkäsi sveebien kuningaskuntaan vuonna 456 ja ajoi sveebien kuningasta Rekhiariusta takaa Portugaliin, jossa tämä sai surmansa taistelussa. Visigootit myös valloittivat sveebien pääkaupungin Bragan. Teoderik II:n nuorempi veli Eurik murhasi Teoderikin visigoottien pääkaupungissa Toulousessa vuonna 466 ja nousi valtaistuimelle. == Lähteet == * Kari, Risto: Historian ABC 6 – Kaikkien aikojen valtiot. Tammi 2001. ISBN 951-31-1098-2 === Viitteet === Luokka:Visigoottien kuninkaat Luokka:Henkirikosten uhrit Luokka:420-luvulla syntyneet Luokka:Vuonna 466 kuolleet
Tampereen päivä

Tampereen päivä on kansalaisjuhla, jota vietetään Tampereella kaupungin perustamisen vuosipäivänä 1. lokakuuta ja sitä lähimpänä viikonloppuna. Tampereen päivää on juhlittu vuodesta 1955 lähtien. Päätöksen Tampereen päivän vietosta teki kaupunginhallitus vuonna 1954. Tampereen päivään liittyy runsaasti tapahtumia, joissa kaupungin virastot ja laitokset sekä monet yritykset, yhdistykset ja yhteisöt esittelevät toimintaansa. Ohjelmaan kuuluu myös muun muassa opastettuja kiertoajeluja. Lisäksi kaupunki järjestää kutsuvieraille virallisen juhlavastaanoton Raatihuoneella. Tampereen päivän tapahtumiin osallistuu vuosittain kymmeniätuhansia kaupunkilaisia. Suosittuja vierailukohteita ovat olleet muun muassa paloasemat. Vuonna 2020 Tampereen päivää juhlittiin poikkeuksellisesti verkossa. Perinteisiä yleisötapahtumia ei järjestetty koronatilanteen vuoksi. == Lähteet == == Aiheesta muualla == * Tampereen päivän virallinen sivu Luokka:Tampereen tapahtumat Luokka:Suomen kulttuuritapahtumat Luokka:Lokakuun juhlapäivät
Nigel

Nigel voi tarkoittaa ainakin seuraavia: * Nigel Adkins (s. 1965), brittiläinen jalkapalloilija ja valmentaja * Nigel Barker (s. 1972), brittiläinen valokuvaaja ja malli * Nigel Bruce (1895-1953, brittiläinen näyttelijä * Nigel Butterley (1935–2022), australialainen säveltäjä * Nigel Clough (s. 1966), brittiläinen jalkapalloilija ja valmentaja * Nigel Cole (s. 1959), brittiläinen elokuva- ja televisio-ohjaaja * Nigel Dawes (s. 1985), kanadalainen jääkiekkoilija * Nigel Durham (s. 1965), brittiläinen rumpali * Nigel Farage (s. 1964), brittiläinen poliitikko * Nigel Glockler (s. 1953), brittiläinen rumpali * Nigel Godrich (s. 1972), brittiläinen musiikkituottaja * Nigel Gresley (1876-1941), brittiläinen veturi-insinööri * Nigel Gresley (?-1787), brittiläinen maanomistaja ja baronetti * Nigel Hawthorne (1929-2001), brittiläinen näyttelijä * Nigel Jones (1948–2002), brittiläinen liberaalidemokraattinen poliitikko * Nigel de Jong (s. 1984), alankomaalainen jalkapalloilija * Nigel Keay (s. 1955), uusiseelantilainen säveltäjä ja viulisti * Nigel Kennedy (s. 1956), brittiläinen viulisti * Nigel Lawson (1932–2023), brittiläinen konservatiivipoliitikko ja ministeri * Nigel Levine (s. 1989), brittiläinen juoksija * Nigel Mansell (s. 1953), brittiläinen autourheilija * Nigel Martyn, (s. 1966), brittiläinen jalkapallomaalivahti * Nigel Marven (s. 1960), brittiläinen ornitologi, kirjailija ja televisiotuottaja * Nigel McCrery (s. 1953), brittiläinen poliisi ja käsikirjoittaja * Nigel Melker (s. 1991), alankomaalainen autourheilija * Nigel Moore (s. 1981), yhdysvaltalainen koripalloilija * Nigel North (s. 1954), brittiläinen muusikko * Nigel Olsson (s. 1949), brittiläinen rumpali * Nigel Pearson (s. 1963), brittiläinen jalkapalloilija * Nigel Pennick (s. 1946), brittiläinen kirjailija ja kuvittaja * Nigel Reo-Coker (s. 1984), brittiläinen jalkapalloilija * Nigel Scullion (s. 1956), australialainen poliitikko * Nigel Short (s. 1965), brittiläinen shakinpelaaja * Nigel Slater (s. 1958), brittiläinen kokki ja televisiotoimittaja * Nigel Stepney (1958-2014), brittiläinen mekaanikko * Nigel Winterburn (s. 1963), brittiläinen jalkapalloilija * Nigel Worthington (s. 1961), brittiläinen jalkapalloilija ja valmentaja
Rai Benjamin

Rai Meneniek Benjamin (s. 27. heinäkuuta 1997) on yhdysvaltalainen 400 metrin aitajuoksija ja pikajuoksija. Hän edusti alkujaan Antigua ja Barbudaa. Hän sai Yhdysvaltain edustusoikeuden lokakuussa 2018. Benjamin kilpaili nuorempana Yhdysvaltain yliopistokisoissa. Hän on muun muassa yliopistomestaruuskisojen 400 metrin aitojen mestari vuodelta 2018. Ensimmäisissä arvokilpailuissaan Dohan MM-kilpailuissa 2019 hän saavutti kultaa Yhdysvaltain joukkueessa 4 × 400 metrin viestissä ja sai hopeaa 400 metrin aidoista ajalla 47,66. Hän saavutti vuonna 2021 järjestetyissä Tokion olympialaisissa maailmanennätyksen tehneen Karsten Warholmin jälkeen hopeaa 400 metrin aitajuoksussa maailman kaikkien aikojen toiseksi parhaalla ajalla ja Pohjois-Amerikan ennätyksellä 46,17. Hän juoksi yli puoli sekuntia entistä maailmanennätystä nopeammin. Hän juoksi lisäksi ankkuriosuuden kultaa voittaneessa Yhdysvaltojen 4 × 400 metrin viestijoukkueessa. Eugenen MM-kilpailuiss 2022 Benjamin saavutti 400 metrin aitajuoksussa hopeaa ajalla 46,89 häviten kilpailun voittaneelle Brasilian Alison dos Santosille 0,6 sekuntia. Budapestin MM-kilpailuissa 2023 hän saavutti 400 metrin aitajuoksussa pronssia ajalla 47,56 ja juoksi ankkuriosuuden kultaa voittaneessa Yhdysvaltojen 4 × 400 metrin viestijoukkueessa. Pariisin olympialaisissa 2024 hän voitti kultaa sekä 400 metrin aitajuoksussa ajalla 46,46 että 4 × 400 metrin viestissä, jossa hän juoksi ankkuriosuuden. ==Lähteet== * * ===Viitteet=== Luokka:Yhdysvaltalaiset 400 metrin aitajuoksijat Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Antiguabarbudalaiset yleisurheilijat Luokka:Vuonna 1997 syntyneet Luokka:Elävät henkilöt
Jalkapallon alle 17-vuotiaiden naisten Euroopan-mestaruuskilpailut

Jalkapallon naisten alle 17-vuotiaiden Euroopan-mestaruuskilpailut on Euroopan jalkapalloliiton UEFA:n vuosittainen mestaruusturnaus alle 17-vuotiaista tytöistä koostuville maajoukkueille. Turnaus järjestettiin ensimmäisen kerran vuonna 2007. Vuodesta 2011 lähtien lopputurnaukseen on päässyt kahdeksan joukkuetta, jotka jaetaan kahteen neljän joukkueen alkulohkoon. Alkulohkojen kaksi parasta etenevät välieriin. Turnauksessa ei pelata pronssiottelua, mutta parillisina vuosina välierien häviäjät pelaavat paikasta alle 17-vuotiaiden maailmanmestaruuskilpailuihin. ==Turnaushistoria== Kisat Isäntämaa Loppuottelu Ottelu 3. sijasta tai välierien häviäjät Mestari Tulos Hopeaa 3. sija Tulos 4. sija 2008 Sveitsi 3–0 4–1 2009 Sveitsi 7–0 1–0 2010 Sveitsi 0–0 4–1 (rp.) 3–0 2011 Sveitsi 1–0 8–2 2012 Sveitsi 1–1 4–3 (rp.) 0–0 5–4 (rp.) 2013 Sveitsi 1–0 4–0 2014 Englanti 1–1 3–1 (rp.) 0–0 4–3 (rp.) 2015 Islanti 5–2 ja ja ja 2016 Valko-Venäjä 0–0 3–2 (rp.) 2–1 2017 Tšekki 0–0 3–1 (rp.) ja ja ja 2018 Liettua 2–0 2–1 2019 Bulgaria 1–1 3–2 (rp.) ja ja ja 2022 Bosnia ja Hertsegovina 2–2 3–2 (rp.) 2–0 2023 Viro 3–2 ja ja ja 2024 Ruotsi 4–0 2–2 4–2 (rp.) 2025 Färsaaret ==Menestys maittain== Joukkue Mestaruus Hopeaa Välierissä 8 (2008, 2009, 2012, 2014, 2016, 2017, 2019, 2022) 1 (2018) 3 (2010, 2011, 2015) 5 (2010, 2011, 2015, 2018, 2024) 6 (2009, 2014, 2016, 2017, 2022, 2023) 2 (2013, 2019) 1 (2023) 3 (2008, 2011, 2012) 4 (2009, 2015, 2022, 2024) 1 (2013) 1 (2024) 1 (2024) 5 (2008, 2014, 2016, 2018, 2023) 1 (2019) 3 (2010, 2017, 2022) 1 (2015) 2 (2012, 2023) 1 (2010) 1 (2013) 3 (2009, 2016, 2017) 2 (2008, 2012) 1 (2011) 1 (2013) 1 (2014) 1 (2018) == Lähteet == * == Aiheesta muualla == *Kilpailut Uefan sivustolla Alle 17-vuotiaiden Euroopan- mestaruuskilpailut
Oikopolku

Oikopolku on liikenne- ja kaupunkisuunnittelussa käytetty termi, jolla tarkoitetaan suunnittelematonta polkua tai reittiä, jonka ihmiset ovat kävelemällä kuluttaneet maastoon lähelle suunniteltuja reittejä. Oikopolkuja syntyy, jos rakennettu väyläverkosto ei vastaa jalankulkijoiden tarpeita. Tämä voi olla seurausta joko alun perin puutteellisesta suunnittelusta tai ympäröivän maankäytön muuttumisesta eli olemassa olevan väyläverkoston päivittämistarpeesta. Suoremman reitin tarve voi syntyä esimerkiksi uuden asuinkorttelin ja linja-autopysäkin välille, jos olemassaolevien väylien käyttämisen koetaan pidentävän kuljettua matkaa kohtuuttomasti. Jalankulkija pyrkii kulkemaan kahden pisteen välisen matkan mahdollisimman suoraan ja tasaisessa maastossa. Metrin korkeuseron koetaan vastaavan kymmenen metrin käveltyä matkaa. Toisaalta reitinvalintaan vaikuttaa myös ympäristön koettu mielekkyys: visuaalisesti miellyttävä reitti saa olla 1,7 kertaa pidempi ennen koettua tarvetta poiketa suunnitellulta reitiltä. Joissakin tapauksissa maisemasuunnittelijat saattavat päällystää tällä tavalla syntyneet polut, ja siten tehdä niistä virallisia kävelyreittejä. Desire path (19811581366).jpg|Nurmikkoon kulutettu polku, joka oikaisee suorakulmaisen mutkan loivemmaksi. Roy Wilkins Park td (2019-06-21) 207.jpg|Nurmikkoon kulutettu polku toimii oikotienä pallokentälle. Desired path in a park.jpg|Nurmikkoon kulutettu polku on aidattu, jotta ruoho voisi kasvaa takaisin. == Lähteet == == Aiheesta muualla == Luokka:Kaupunkisuunnittelu Luokka:Kevyt liikenne
Syyttäjälaitos

Syyttäjälaitos on 1. lokakuuta 2019 voimaan astuneella lailla muodostunut virasto, johon kuuluvat keskushallintoyksikkönä valtakunnansyyttäjän toimisto ja viisi syyttäjäaluetta. Alueet ovat Etelä-Suomi, Länsi-Suomi, Itä-Suomi, Pohjois-Suomi ja Ahvenanmaa. Syyttäjän virkanimike on aluesyyttäjä. Lisäksi uutena virkanimikkeenä on erikoissyyttäjä. Erikoissyyttäjillä on kullakin erikoisalat, joiden vaativia rikosasioita he hoitavat. Syyttäjälaitos on osa oikeuslaitosta. Siinä työskentelevistä 550 henkilöstä 400 on syyttäjiä. Muut ovat tuki- ja asiantuntijatehtävissä. Laitoksen johdossa ylimpänä syyttäjänä on valtakunnansyyttäjä. ==Lähteet== ==Aiheesta muualla== * Syyttäjälaitos Luokka:Oikeuslaitos Luokka:Oikeusministeriö Luokka:Suomen valtion virastot
No Exit (albumi)

No Exit on Blondie-yhtyeen seitsemäs, vuonna 1999 julkaistu albumi. Sen tuotti Craig Leon. Albumi sisältää kappaleen ”Maria”, joka on Blondien uran suurimpia hittejä. Kappale julkaistiin singlenä, ja siitä tehtiin myös musiikkivideo. Kappale ”Under the Gun” on omistettu The Gun Club -yhtyeen laulajan Jeffrey Lee Piercen muistolle. Kappale ”Out in the Streets” on cover-versio The Shangri-Las -yhtyeen kappaleesta. == Kappaleet == # # # # # # # # # # # # # # == Kokoonpano == * Debbie Harry * Chris Stein * Jimmy Destri * Clem Burke == Arvostelut == * AllMusic: * Soundi: == Lähteet == == Aiheesta muualla == * No Exit discogs.com -sivustolla. Luokka:Vuoden 1999 albumit Luokka:Blondien albumit
Belp

Belp on kaupunki Keski-Sveitsissä Bernin kantonissa. Siellä on runsaat 11 000 asukasta. == Sijainti == Belp sijaitsee Aarejoen länsirannalla vajaat kymmenen kilometriä Bernistä kaakkoon. Gürbejoki virtaa Belpin halki. == Liikenne == Bernin lentoasema () sijaitsee Belpin pohjoisosassa. BLS:n rautatie Thunista Berniin kulkee Belpin kautta. Moottoritie A6 Bernistä Thuniin ja Spieziin kulkee Belpin itäpuolitse. == Lähteet == * === Viitteet === == Aiheesta muualla == * *
Adama Soumaoro

Adama Soumaoro (s. 18. kesäkuuta 1992 Fontenay-aux-Roses) on ranskalainen jalkapalloilija, pelipaikaltaan keskuspuolustaja. Hän edustaa Italian Serie A:ssa Bolognaa. Hän on Italiassa edustanut myös Genoaa vuoden 2020 alkupuoliskon ajan. Ranskassa hän oli Ligue 1:ssä kasvattajaseuransa Lillen joukkueen kapteeni. Soumaoro nousi Lillen juniori- ja reservijoukkueista edustusjoukkueeseen kaudella 2013–2014, jolloin hän pelasi neljä ottelua liigassa, kaksi cupissa ja yhden liigacupissa. Vakiokokoonpanoon hän nousi kaudella 2015–2016, jolloin hän pelasi 28 liigaottelua ja teki niissä yhden maalin. Samalla kaudella hän teki maalin myös liigacupissa ja seuraavalla kaudella Ranskan cupissa. Hän on pelannut Ranskan pääsarjassa 103 ottelua ja tehnyt kaksi maalia. Hän pelasi Lillen joukkueessa yhden Mestarien liigan ja kaksi Eurooppa-liigan ottelua. Serie A:ssa hän on pelannut vuoden 2023 loppuun mennessä 79 ottelua ja tehnyt niissä kaksi maalia. Toukokuussa 2023 tulleen polvivamman ja sen vaatiman leikkauksen jälkeen Soumaoro ei enää pelannut vuonna 2023. == Lähteet == Luokka:Ranskalaiset jalkapalloilijat Luokka:Vuonna 1992 syntyneet Luokka:Elävät henkilöt
Münsingen

Münsingen on kaupunki Keski-Sveitsissä Bernin kantonissa. Siellä on vajaat 13 000 asukasta. == Sijainti == Münsingen sijaitsee Aarejoen itärannalla runsaat kymmenen kilometriä Bernistä kaakkoon. == Liikenne == SBB:n rautatiet Bernistä Thuniin ja Konolfingeniin kulkevat Münsingenin kautta. Moottoritie A6 Bernistä Thuniin ja Spieziin kulkee Aaren itärantaa seuraillen Münsingenin kautta. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Bernin kantonin kunnat
Worb

Worb on kaupunki Keski-Sveitsissä Bernin kantonissa. Siellä on runsaat 11 000 asukasta. == Sijainti == Worb sijaitsee Worblejoen varrella kymmenkunta kilometriä Bernistä itään. == Liikenne == RBS:n rautatiet kulkevat Worbista Muriin ja Ittigeniin. SBB:n rautatie Bernistä Konolfingeniin kulkee Worbin kautta. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Bernin kantonin kunnat
Mika Vakkuri

Mika Sorri Juhani Vakkuri (s. 19. maaliskuuta 1963) on suomalainen valmentaja, joka tunnetaan erityisesti yleisurheilun parista. Hänet valittiin Suomen Olympiakomitean huippu-urheiluyksikön lajiryhmävastaavaksi 2018. Ennen valmentamista hän oli IT-alan yrittäjä vuoteen 2000 saakka. Sen jälkeen hän on toiminut Suomen Urheiluliiton palveluksessa moniotteluiden lajipäällikkönä vuosina 2010–2016. Hän on toiminut myös parayleisurheilun päävalmentajana vuosina 2015–2016. Vakkurin henkilökohtaisina valmennettavina ovat olleet muun muassa Miia Sillman, Maria Huntington, Tarmo Savola ja Amanda Liljendal. ==Lähteet== Luokka:Suomalaiset yleisurheiluvalmentajat Luokka:Vuonna 1963 syntyneet Luokka:Elävät henkilöt
Jukka Nuortio

Johan ”Jukka” Nuortio (vuoteen 1934 asti Nyström, 22. elokuuta 1912 Kajaani – 15. marraskuuta 2002) oli suomalainen aitajuoksija. Hän oli syntynyt Kajaanissa ja asui myöhemmin Myllykoskella. Hän aitoi hopealle 400 metrillä Kalevan kisoissa vuosina 1934 ja 1935. Hän edusti vuoteen 1938 asti Kajaanin Kipinää, vuoteen 1940 Kiuruveden Jännettä ja sen jälkeen Suonenjoen Vasamaa. == Lähteet == Luokka:Suomalaiset 400 metrin aitajuoksijat Luokka:Suomalaiset pika-aitajuoksijat Luokka:Vuonna 1912 syntyneet Luokka:Vuonna 2002 kuolleet
Heijastusallas

Heijastusallas (myös heijastava allas) on maisema-arkkitehtuurissa käytetty vesiallas, jonka tarkoituksena on peilata sen ympärillä kohoavia rakennuksia. Matala allas suunnitellaan siten, että vesi aaltoilisi mahdollisimman vähän ja siten tyyni vesi heijastaisi kuin peili. Heijastusaltaan arkkitehtonisena piirteenä tiedetään olleen käytössä ainakin jo muinaisen Persian arkkitehtuurissa. Sunrise at the DC Reflecting Pool.jpg|Washington-monumenttia heijastava allas Washingtonissa Yhdysvalloissa Bordeaux place de la bourse with tram.JPG|Miroir d´eau -heijastusallas Bordeaux´ssa Ranskassa TajMahalbyAmalMongia.jpg|Taj Mahalin heijastusallas Agrassa Intiassa == Lähteet == == Aiheesta muualla == Luokka:Arkkitehtuurin käsitteet Luokka:Vesi
Ittigen

Ittigen on kaupunki Keski-Sveitsissä Bernin kantonissa. Siellä on runsaat 11 000 asukasta. == Sijainti == Ittigen sijaitsee Aarejoen itäpuolella. Bern on kaupungin eteläinen naapurikaupunki, jonka kanssa Ittigen muodostaa yhtenäisen taajama-alueen. Muut naapurikunnat ovat Zollikofen, Münchenbuchsee, Moosseedorf, Bolligen ja Ostermundigen. == Liikenne == Moottoritie A1/A6 kulkee Ittigenin poikki. Ittigenin Worblaufen on RBS:n risteysasema, josta johtaa rautatie kolmeen suuntaan: Worbiin, Berniin ja Zollikofeniin. SBB:n rautatiet Bernistä Biel/Bienneen, Burgdorfiin ja Olteniin kulkevat Ittigenin kautta. == Lähteet == * === Viitteet === == Aiheesta muualla == * Luokka:Sveitsin kaupungit Luokka:Bernin kantonin kunnat
Emmanuel Dennis

Emmanuel Bonaventure Dennis (s. 15. marraskuuta 1997) on nigerialainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Nottingham Forestia. Dennis siirtyi kotimaastaan ukrainalaisseura Zorja Luhanskiin kesällä 2016 ja pelasi kaudella 2016–2017 Ukrainan liigassa 22 ottelua, joissa hän teki kuusi maalia. Kesällä 2017 hän siirtyi Belgian liigassa pelaavaan Club Bruggeen. Kaudella 2017–2018 hän pelasi liigassa 30 ottelua ja teki seitsemän maalia. Kaudella 2018–2019 hän onnistui maalinteossa seitsemän kertaa 26 liigaottelussa. Kaudella 2019–2020 hän pelasi 20 liigaottelua, joissa hän teki viisi maalia, ja neljännellä kaudellaan yhdeksän liigaottelua ilman maaleja. Hän pelasi Bruggen-vuosinaan Mestarien liigassa 13 ottelua ja teki niissä kolme maalia, joista kaksi lokakuussa 2019 tasapeliin päättyneessä vierasottelussa Real Madridia vastaan. Kevätkauden 2021 hän oli lainalla saksalaisseura Kölnissä ja pelasi yhdeksän Bundesliigan ottelua. Dennis siirtyi heinäkuussa 2021 Club Bruggesta 3,6 miljoonan punnan siirrolla Englannin Valioliigassa pelanneeseen Watfordiin. Hän teki elokuussa 2021 maalin ensimmäisessä valioliigaottelussaan Aston Villaa vastaan kymmenennellä peliminuutilla. Hän teki maalin syyskuussa viidennessä valioliigaottelussaan Norwichia vastaan ja lokakuussa yhdeksännessä valioliigaottelussaan Evertonia vastaan. Marras-joulukuussa hän teki maalin kolmessa peräkkäisessä ottelussa Manchester Unitedia, Leicester Cityä ja Chelseaa vastaan, ja jäätyään yhdessä ottelussa ilman maaleja hän teki joulukuun lopulla maalin peräkkäisissä otteluissa Brentfordia ja West Ham Unitedia vastaan. Helmikuussa hän teki maalin jälleen Aston Villaa ja huhtikuussa Brentfordia vastaan. Näin hän teki kauden 33 valioliigaottelussaan kymmenen maalia, millä hän oli joukkueensa paras maalintekijä. Kaudeksi 2022–2023 Watford putosi mestaruussarjaan, jossa Dennis ehti pelata kaksi ottelua ennen siirtymistään valioliigaseura Nottingham Forestiin elokuussa 2022. Hän pelasi kaudella 2022–2023 Valioliigassa 19 ottelua, joista vain kuusi ottelua avauskokoonpanossa. Hän teki maalin lokakuussa Aston Villaa ja maaliskuussa Newcastle Unitedia vastaan. Hän pelasi syyskaudella 2023 lainasopimuksella Başakşehirissa kahdeksan Turkin Superliigan ottelua ilman maaleja. Kevätkaudella 2024 hän pelasi lainalla entisessä seurassaan Watfordissa 17 Mestaruussarjan ottelua, ja teki neljä maalia. Dennis pelasi ensimmäisen kerran Nigerian maajoukkueessa syyskuussa 2019, kun hän pääsi kentälle Ukrainaa vastaan pelatun vierasmaaottelun lopussa. Ensimmäisen maajoukkuemaalinsa hän teki seitsemännessä maaottelussaan kesäkuussa 2022 Afrikan-mestaruuskilpailujen karsinnoissa São Tomé ja Príncipeä vastaan. Hän on pelannut kahdeksan maaottelua, toistaiseksi viimeisen marraskuussa 2022. == Lähteet == Luokka:Nigerialaiset jalkapalloilijat Luokka:Vuonna 1997 syntyneet Luokka:Elävät henkilöt
Yleisurheilun maailmanmestaruuskilpailut 2019 – miesten 3 000 m ej

Miesten 3 000 metrin estejuoksu yleisurheilun maailmanmestaruuskilpailuissa 2019 järjestettiin Khalifa International Stadiumilla 1.–4. lokakuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 1\. lokakuuta 18.15 Alkuerät 4\. lokakuuta 21.45 Loppukilpailu ==Tulokset== ===Alkuerät=== Erien kolme parasta (Q) ja seuraavat kuusi nopeinta (q) etenivät loppukilpailuun. Sija Erä Nimi Maa Aika Huom. 1 1 Getnet Wale 8.12,96 Q 2 1 Djilali Bedrani 8.13,02 Q 3 1 Leonard Kipkemoi Bett 8.13,07 Q 4 1 Matthew Hughes 8.13,12 q, 5 1 Fernando Carro 8.13,56 q 6 2 Lamecha Girma 8.16,64 Q 7 2 Soufiane El Bakkali 8.17,96 Q 8 2 Abraham Kiviwot 8.18,46 Q 9 2 Andrew Bayer 8.18,66 q 10 1 Stanley Kebenei 8.19,02 q 11 3 Conseslus Kipruto 8.19,20 Q 12 3 Benjamin Kigen 8.19,44 Q 13 3 Hillary Bor 8.20,67 Q 14 3 Chala Beyo 8.21,09 q 15 1 Zak Seddon 8.22,51 q 16 2 Albert Chemutai 8.23,08 17 3 Ibrahim Ezzaydouni 8.23,99 18 3 Benjamin Kiplagat 8.24,44 19 1 Yohanes Chiappinelli 8.24,73 20 3 Avinash Sable 8.25,23 qR, 21 2 Altobeli da Silva 8.25,34 22 1 Amor Ben Yahia 8.26,12 23 2 Yemane Haileselassie 8.26,58 24 1 Martin Grau 8.26,79 25 1 Tom Erling Kårbø 8.27,01 26 1 Boniface Abel Sikowo 8.27,96 27 2 Osama Zoghlami 8.28,57 28 2 Daniel Arce 8.31,69 29 3 Topi Raitanen 8.32,44 30 3 Ryan Smeeton 8.32,53 31 2 Karl Bebendorf 8.32,58 32 2 John Gay 8.33,74 33 3 Carlos Andrés Martín 8.35,10 34 2 Bilal Tabti 8.35,15 35 3 Salem Mohamed Attiaallah 8.35,18 36 1 Abdelkarim Ben Zahra 8.36,67 37 3 Yoann Kowal 8.37,90 38 3 Takele Nigate 8.38,34 39 1 Kaur Kivistik 8.39,26 40 3 Yaser Bagharab 8.39,65 41 2 Rantso Mokopane 8.42,22 42 2 Ben Buckingham 8.42,86 43 2 Krystian Zalewski 8.51,79 44 3 Otmane Nait-Hammou 9.30,17 1 Fouad Idbafdil 3 Mohamed Tindouft ===Loppukilpailu=== Sija Nimi Maa Aika Huom. Conseslus Kipruto 8.01,35 Lamecha Girma 8.01,36 Soufiane El Bakkali 8.03,76 4 Getnet Wale 8.05,21 5 Djilali Bedrani 8.05,23 6 Benjamin Kigen 8.06,95 7 Abraham Kibiwott 8.08,52 8 Hillary Bor 8.09,33 9 Leonard Kipkemoi Bett 8.10,64 10 Stanley Kebenei 8.11,15 11 Fernando Carro 8.12,31 12 Andrew Bayer 8.12,47 13 Avinash Sable 8.21,37 14 Matthew Hughes 8.24,78 15 Zak Seddon 8.40,23 Chala Beyo ==Lähteet== Luokka:Yleisurheilun maailmanmestaruuskilpailut 2019
Lemunkartano

Lemunkartano () on kylä Salon kaupungin Perniössä. Lemunkartano sijaitsee Perniön itäosissa. Lemunkartano eli Lemu sijaitsee Hyypiänmäen ympäristössä. Kylän kantatilat ovat sijainneet vierekkäin mäen vieressä olevan Lemunlammen rannalla. Kyläalue rajoittuu Asteljoen ja Lemunsuon väliselle alueelle. Kylän alue on lähinnä tasaista peltomaata, josta kohoaa muutamia metsäisiä kalliomäkiä. Miltei jokaisen mäen päältä löytyy muinaishautoja. Rantarata kulkee kyläalueen läpi sen lounaisreunalla. Lemu on 1200-luvun lopulla syntynyt uudisasutuskylä. Kylän yksinäistila oli pitkään säteriratsutila, jota on asuttanut muun muassa Horn-suku. Lemunlampi on todennäköisesti kaivettu kaunistamaan tilan pihapiiriä 1700-luvulla. Lemunkartano ostettiin perintötilaksi 1818. Yksinäistilasta on ensin lohkottu Hilskan tila ja 1930-luvulla kylä oli lohkottu jo kahdeksaan tilaan. Suuri osa jäljellä olleesta kantatilasta lohkottiin siirtoväelle sotien jälkeen. Kantatila oli päätynyt testamenttina Perniön kunnalle jo vuonna 1912 ja toiminut muun muassa orpokotina. Tyhjilleen jäänyt päärakennus paloi 1980-luvulla. ==Lähteet== Luokka:Perniön kylät
Yleisurheilun maailmanmestaruuskilpailut 2019 – miesten kiekonheitto

Miesten kiekonheitto yleisurheilun maailmanmestaruuskilpailuissa 2019 järjestettiin Khalifa International Stadiumilla 28.–30. syyskuuta 2019. ==Aikataulu== :Kaikki ajat paikallista aikaa (UTC+3). Päivämäärä Aika Kierros 28\. syyskuuta 16.15 Karsinta 30\. syyskuuta 21.25 Loppukilpailu ==Tulokset== ===Karsinta=== Karsinnasta loppukilpailuun eteni tuloksella 65,60 (Q) tai selviytymällä 12 parhaan joukkoon (q). Sija Ryhmä Nimi Maa Kierros Kierros Kierros Tulos Huom. Sija Ryhmä Nimi Maa 1 2 3 Tulos Huom. 1 B Daniel Ståhl 67,88 67,88 2 A Fedrick Dacres 65,44 64,26 65,44 3 B Matthew Denny 64,48 60,94 65,08 65,08 4 A Alin Alexandru Firfirică 64,55 65,05 65,05 5 B Ehsan Haddadi 64,84 63,05 61,29 64,84 6 B Ola Stunes Isene 58,43 64,54 63,33 64,54 7 A Apostolos Parellis 64,03 64,50 64,50 8 B Andrius Gudžius 64,14 63,28 64,14 9 B Sam Mattis 63,96 60,89 63,96 10 A Simon Pettersson 63,65 61,98 62,43 63,65 11 A Martin Wierig 60,63 63,65 62,03 63,65 12 A Lukas Weißhaidinger 59,94 63,31 60,77 63,31 13 A Mason Finley 63,22 63,22 14 B Christoph Harting 60,31 62,04 63,08 63,08 15 B Traves Smikle 62,24 62,25 62,93 62,93 16 A David Wrobel 62,43 61,47 62,43 17 A Piotr Małachowski 62,20 61,63 62,20 18 A Danijel Furtula 62,12 62,12 19 A Martin Kupper 62,10 61,71 62,10 20 B Mauricio Ortega 61,92 61,92 21 B Alex Rose 61,80 61,80 22 B Bartłomiej Stój 61,21 61,79 61,79 23 B Robert Urbanek 61,55 61,78 61,35 61,78 24 B Aleksei Hudjakov 61,27 60,52 61,27 25 A Chad Wright 58,06 60,60 58,58 60,60 26 B Jorge Fernández 60,52 60,60 60,60 27 A Brian Williams 60,48 59,12 60,48 28 A János Huszák 58,17 54,67 60,45 60,45 29 A Philip Milanov 60,24 60,05 60,24 30 B Giovanni Faloci 58,83 59,77 59,77 31 B Kristjan Čeh 59,55 59,55 32 A Guðni Valur Guðnason 53,91 53,91 ===Loppukilpailu=== Loppukilpailu järjestettiin 30. syyskuuta kello 21.15. Sija Nimi Maa Kierros Kierros Kierros Kierros Kierros Kierros Tulos Huom. Sija Nimi Maa 1 2 3 4 5 6 Tulos Huom. Daniel Ståhl 66,59 67,18 67,59 65,83 67,05 67,59 Fedrick Dacres 64,97 66,94 64,67 63,50 62,85 66,94 Lukas Weißhaidinger 66,74 66,82 63,74 66,35 66,82 4 Alin Alexandru Firfirică 63,94 66,46 65,19 63,95 64,16 66,46 5 Apostolos Parellis 64,76 66,32 64,56 64,86 65,66 66,32 6 Matthew Denny 65,43 63,03 64,38 65,43 7 Ehsan Haddadi 63,80 63,80 62,51 64,29 65,16 63,32 65,16 8 Martin Wierig 64,31 62,70 64,98 64,98 9 Simon Pettersson 59,71 61,81 63,72 63,72 10 Ola Stunes Isene 62,95 63,67 63,67 11 Sam Mattis 63,15 63,42 63,42 12 Andrius Gudžius 61,55 61,55 ==Lähteet== Luokka:Yleisurheilun maailmanmestaruuskilpailut 2019
Donavan Brazier

Donavan Brazier (s. 15. huhtikuuta 1997) on yhdysvaltalainen keskimatkojen juoksija. Hän voitti maailmanmestaruuden 800 metrillä Dohan MM-kilpailuissa 2019 Pohjois-Amerikan ennätyksellä 1.42,34. Aiemmin samana vuonna hän voitti Timanttiliigan osakilpailun Roomassa ja Zürichissä. == Lähteet == * === Viitteet === Luokka:Yhdysvaltalaiset keskimatkojen juoksijat Luokka:Vuonna 1997 syntyneet Luokka:Elävät henkilöt
Halimah Nakaayi

Halimah Nakaayi (s. 14. lokakuuta 1994) on ugandalainen keskimatkojen juoksija, 800 metrin maailmanmestari. Nakaayi sijoittui 2011 Lillen alle 18-vuotiaiden MM-kilpailuissa 800 metrillä seitsemänneksi. Saman vuoden nuorten Kansainyhteisön kisoissa hän voitti 400 metriä. Barcelonan alle 20-vuotiaiden MM-kilpailuissa 2012 hänet hylättiin 800 metrin välieräjuoksussa. Seuraavana vuonna hän sijoittui nuorten Afrikan- mestaruuskilpailuissa neljänneksi sekä 400 että 800 metrillä. Glasgow'n Kansainyhtesön kisoissa 2014 hän karsiutui 400 metrin alkuerissä. Gwangjun universiadeissa 2015 hän oli 400 metrillä kahdeksas. Nakaayi karsiutui 2016 Durbanin Afrikan-mestaruuskilpailuissa 800 metrin alkuerissä ja Rio de Janeiron olympialaisissa välierissä. Myös Lontoon MM-kilpailuissa 2017 hän karsiutui 800 metrin välierissä. Gold Coastin Kansainyhtesön kisoissa 2018 hän karsiutui 800 metrin alkuerissä. Nakaayi voitti maailmanmestaruuden 800 metrillä Dohan MM-kilpailuissa 2019 silloisella ennätysajallaan 1.58,04. Aiemmin samana vuonna hän saavutti Afrikan kisoissa pronssia. Kesäkuussa 2019 hän voitti Timanttiliigan osakilpailun Oslossa. Hän paransi ennätyksensä lukemiin 1.58,03 Monacossa heinäkuussa 2021. Samana vuonna järjestetyissä Tokion olympialaisissa hän karsiutui 800 metrin välierissä. Belgradin MM- hallikilpailuissa 2022 hän sijoittui kolmanneksi 800 metrin juoksussa. Samana vuonna Eugenen MM-kilpailuissa hän karsiutui 800 metrin välierissä ja sijoittui Kansainyhteisön kisoissa samalla matkalla kahdeksanneksi. Hän oli 800 metrillä kahdeksas Budapestin MM-kilpailuissa 2023 ja kuudes Glasgow'n sisäratojen MM-kilpailuissa 2024. Accran Afrikan kisoissa hän sai 800 metrillä hopeaa ja oli 1 500 metrillä viides. Heinäkuussa 2023 hän paransi 800 metrillä ennätystään ensin Chorzówissa tulokseen 1.57,78 ja myöhemmin Lontoossa tulokseen 1.57,62. == Lähteet == * === Viitteet === Luokka:Ugandalaiset keskimatkojen juoksijat Luokka:Vuonna 1994 syntyneet Luokka:Elävät henkilöt
Koneromantiikka

Koneromantiikka eli futuristissävyinen koneiden ihailu oli Suomessa 1920-luvun lopussa tyypillistä monille tulenkantajien kirjallisuusryhmän jäsenille. Tärkeimpiä koneromantiikan edustajia olivat Olavi Paavolainen, Mika Waltari ja Arvi Kivimaa. Koneromantikot kokivat tekniikan ja koneet vapauttavana, globaalina ja ihmiskuntaa yhdistävänä uudistavana voimana. Ihannoidut koneet eivät olleet tehtaiden koneita, vaan dynaamisia, matkustamiseen ja vapaa- aikaan liittyviä, kuten auto, juna ja lentokone. Myös jazz ja muut moderniin elämäntyyliin kuuluvat ilmiöt olivat tärkeitä. Tulenkantajien vuonna 1925 julkaistussa toisessa albumissa oli mukana monia suuntauksen teoksia, esimerkiksi Paavolaisen runot Auto ja Terässinfonia sekä Waltarin Hopeahaikara, jossa kuvataan haltioituneesti Hispano-Suiza-autoa, jonka liikemerkissä oli hopeahaikaran siivet. Myös Lauri Viljasen, Yrjö Jylhän ja Katri Valan teoksissa on vaikutteita koneromantiikasta.Hosiaisluoma 2003, s. 462–463 ==Lähteet== *Hosiaisluoma, Yrjö: Kirjallisuuden sanakirja. WSOY. Helsinki 2003. ISBN 951-0-27401-1. === Viitteet === Luokka:Taidesuuntaukset
Ibusuki

Ibusuki () on Japanin kaupunki Kyūshūn saarella Kagoshiman prefektuurissa. Se sijaitsee prefektuurin eteläosassa Satsuman niemimaan eteläkärjessä Kagoshimanlahden suulla. Kaupungin lounaisrannikolla kohoaa tulivuori Kaimondake, jota kutsutaan myös ”Satsuman Fujiksi”. Keskiosassa sijaitsee Ikedajärvi, Kyūshūn suurin järvi. Ibusukissa on 39 323 asukasta (syyskuussa 2019) ja sen pinta-ala on 148,84 neliökilometriä. Edo-kaudella Ibusukin alue kuului Satsuman daimiokuntaan. Kaupunkioikeudet Ibusuki sai kuntaliitoksen myötä vuonna 1954. Kaupunki kasvoi huomattavasti vuonna 2006, kun siihen liitettiin Yamagawan ja Kaimonin maaseutukaupungit. Merkittäviä elinkeinoja ovat turismin lisäksi tärkkelyksen ja siirapin valmistus sekä kasviksien, hedelmien ja koristekasvien viljely. Ibusuki sijaitsee tuliperäisellä, Ibusukin kalderan alueella. Kaupungissa onkin yli 20 kuumaa lähdettä (onsen), jotka tunnetaan yhteisnimellä Ibusuki-onsen. Niistä Surigahaman lähde on tunnettu hiekkakylvyistään (sunamushi onsen). Muita luonnonnähtävyyksiä kaupungin alueella ovat esimerkiksi Nagasakibanan niemi ja Chiringashiman saari, joka on laskuveden aikaan yhteydessä manner-Kyūshūhun. Osa kaupungista kuuluu Kirishima-Kinkōwanin kansallispuistoon. Kaupunkia palvelee JR Kyūshūn Ibusuki-Makurazaki-linja. == Kuvia == Tiedosto:Nagasaki-bana - panoramio (1).jpg|Nagasakibanan niemi ja majakka Tiedosto:Aerial Photo of Ikedako.jpg|Ilmakuva Ikedajärvelle Tiedosto:Uomidake natural park - panoramio.jpg|Näkymä Uomidakelta, Chiringashiman saari Tiedosto:枚聞神社二の鳥居.jpg|Hirakiki-jinjan pyhäkkö == Lähteet == == Aiheesta muualla == * Kaupungin internetsivut Luokka:Kagoshiman prefektuurin kaupungit
Paramount Network

Paramount Network on yhdysvaltalainen kaupallinen televisiokanava, jonka omistaa Paramount Global-konserniin kuuluva Paramount Domestic Media Networks. Suomessa Paramount Network aloitti lähetykset 1. lokakuuta 2019 MTV Finlandin kanavapaikalla. Emoyhtiö päätti kuitenkin parin vuoden jälkeen vetäytyä Suomen televisiomarkkinoilta ja keskittyä suoratoistopalveluidensa kehittämiseen. Paramount Networkin lähetykset loppuivat Suomessa 31. joulukuuta 2021. == Lähteet == == Aiheesta muualla == * Paramount Networkin verkkosivut (Yhdysvallat) * Paramount Networkin verkkosivut (Suomi) Luokka:Yhdysvaltalaiset televisiokanavat Luokka:Suomalaiset televisiokanavat Luokka:Vuonna 1983 perustetut televisiokanavat Luokka:Vuonna 2019 perustetut televisiokanavat Luokka:Paramount Global